wickkiey/tamil-wikipedia-chunked huggingface dataset:
# விக்கிப்பீடியா:2013 தொடர் கட்டுரைப் போட்டி/முன்பதிவு/அக்டோபர், 2013

2013 தொடர் கட்டுரைப் போட்டியை முன்னிட்டு அக்டோபர் மாதத்தில் இங்குள்ளவற்றிலிருந்து நீங்கள் விரிவாக்க விரும்பும் தலைப்புகளை இங்கு முன்கூட்டியே பதிவு செய்யலாம்.  
பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக்கட்டுரையையும் தொகுக்கலாம் என்ற வழமையான நடைமுறையை இது தடுக்காது.  
ஒரு பங்களிப்பாளர் ஒரே நேரத்தில் 10 கட்டுரைகளுக்கு மிகாமல் முன்பதிவு செய்வது வரவேற்கத்தக்கது. இது அனைவருக்கும் ஈடுபாடு தர வல்ல நல்ல தலைப்புகள் கிடைக்க வழி வகுக்கும்.  
**நடப்பு முன்பதிவுகள்** (குறிப்பு:*முடிவுற்றவற்றை இங்கு* காணலாம்.)  
1. லியொனார்டோ டா வின்சி
# விக்கிப்பீடியா:2013 தொடர் கட்டுரைப் போட்டி/முன்பதிவு/அக்டோபர், 2013

## தமிழினியன்

1. அனைத்துலக முறை அலகுகள்
# விக்கிப்பீடியா:2013 தொடர் கட்டுரைப் போட்டி/முன்பதிவு/அக்டோபர், 2013

## குறும்பன்

1. மெக்சிக்கோ-அமெரிக்கப் போர்
# விக்கிப்பீடியா:2013 தொடர் கட்டுரைப் போட்டி/முன்பதிவு/அக்டோபர், 2013

## வத்சன்

1. மையக் கிழக்கின் வரலாறு
# விக்கிப்பீடியா:2013 தொடர் கட்டுரைப் போட்டி/முன்பதிவு/அக்டோபர், 2013

## முஹம்மது அம்மார்

1. பாரசீகம் மீதான இசுலாமியப் படையெடுப்பு
1. இஸ்லாமியப் பொற்காலம் உருவாக்கம்
1. இந்தியா
# விக்கிப்பீடியா:2013 தொடர் கட்டுரைப் போட்டி/முன்பதிவு/அக்டோபர், 2013

## நந்தினிகந்தசாமி

1. குவார்க்கு
1. கனவு
1. துகள் முடுக்கி
1. ஜேம்ஸ் குக்
# விக்கிப்பீடியா:2013 தொடர் கட்டுரைப் போட்டி/முன்பதிவு/அக்டோபர், 2013

## ஹோபிநாத்

1. அழகியல்
1. நட்டுவாங்கம்
1. கைக்குழந்தை
1. வில்
1. சுழல் துப்பாக்கி
1. புவிமெல்லோடு
# விக்கிப்பீடியா:2013 தொடர் கட்டுரைப் போட்டி/முன்பதிவு/அக்டோபர், 2013

## விஜயநரசிம்மன்

1. அணுவடித்துகள்
1. சுரோடிங்கர் சமன்பாடு
# புனலூர்

**புனலூர்** (Punalur) நகரம் இந்தியாவின் கேரளா மாநிலத்தில் கொல்லம் மாவட்டத்தில் அமைந்துள்ளது. இது தமிழக-கேரள எல்லையில் அமைந்துள்ள நகரம் ஆகும். இது கல்லடா ஆற்றங்கரையில் அமைந்துள்ளது. இந்த ஊரின் பெயரான புனலூர் என்பது இரண்டு தமிழ் சொற்களிலிருந்து வந்தது. தண்ணீர் ஊர் என்பது இதன் பொருள் ஆகும் ( புனலூர்=புனல்+ஊர்: புனல்-தண்ணீர், ஊர்- ஊர்). இது கொல்லம் நகரத்திலிருந்து 45 கிலோமீட்டர்கள் கிழக்கு திசையிலும் மாநிலத் தலைநகரான திருவனந்தபுரத்திலிருந்து 75 கிலோமீட்டர்கள் வடகிழக்கு திசையிலும் அமைந்துள்ளது. இந்நகரம் பத்தனாபுரம் தாலுகாவின் தலைநகராகவும் விளங்குகிறது. இது மேற்குத் தொடர்ச்சி மலையின் அடிவாரத்தில் அமைந்துள்ளது. இதை மேற்குத் தொடர்ச்சி மலையின் நுழைவாயில் என்றும் சொல்வர்.
# புனலூர்

## புவியியல் அமைப்பு

புனலூர் கடல் மட்டத்திலிருந்து 56 மீட்டர்கள் உயரத்தில் உள்ளது. கல்லடா ஆற்றைச் சார்ந்து பல சுற்றுலாப் பகுதிகள் இருக்கின்றன. இங்கிருந்து செங்கோட்டை செல்லும் தேசிய நெடுஞ்சாலை 208 ( NH 208 ) 20 கிலோமீட்டர்கள் தொலைவில் கேரளாவின் முதல் சுற்றுச்சூழல் சுற்றுலாத் திட்டம் அமைந்துள்ளது. மேலும் பாலருவி இந்நகரிலிருந்து 35 கிலோமீட்டர்கள் தொலைவில் அமைந்துள்ளது.
# புனலூர்

## கால நிலை

இது மேற்குத் தொடர்ச்சி மலையின் அருகில் அமைந்திருந்தாலும் கேரளாவின் வெப்பமான பகுதிகளுள் ஒன்று. கோடைக்காலத்தில் அதிகபட்ச வெப்பநிலை 44 ° செல்சியசு (44&nbsp;°C ) ஆகும். பொதுவாக ஜனவரி-பிப்ரவரி மாதங்களில் மேகமூட்டமான நாட்களில் குறைந்த அளவாக 15° செல்சியசும் (15&nbsp;°C ), மார்ச்-ஏப்ரல் மாதங்களில் அதிகபட்சமாக 40° ( 40&nbsp;°C ) செல்சியசும் இருக்கும்.
# புனலூர்

## புனலூர் காகித ஆலை

புனலூர் காகித ஆலை என்பது கேரளாவின் முதல் காகித ஆலை மற்றும் நாட்டின் பழமையான ஆலைகளில் ஒன்றாகும். இது 1886 ஆம் ஆண்டு புனலூரில் தொடங்கப்பட்டது. இந்த ஆலை காகிதம் தயாரிக்க நாணல்களைப் பயன்படுத்தியது .பிரிட்டனைச் சேர்ந்த தொழிலதிபர் டி.ஜே. கேமரூன் இதைத் திறந்து வைத்தார்.1987 ஆம் ஆண்டில், எல்.என். டால்மியாவால் நிர்வகிக்கப்பட்டு சுமார் 1020 ஊழியர்களைக் கொண்டிருந்த ஆலை பெரும் கடன்கள் காரணமாக மூடப்பட்டது.
# புனலூர்

## பொருளாதாரம்

இந்நகரின் முக்கிய விவசாய விளைபொருட்கள் ரப்பர் மற்றும் மிளகு ஆகும். மலைப் பொருட்கள், அன்னாசிப்பழம், மரத்தடி போன்றவை பிற உற்பத்திப் பொருட்களாகும். 1888 -ல் ஜெர்மனி நாட்டால் நிர்ணயிக்கப்பட்ட புனலூர் காகித ஆலை 1987 முதல் தொழிலாளர் பிரச்சனையால் மூடப்பட்டுள்ளது. பின்னர் பிப்ரவரி 2011 -ல் கேரள அரசுக்கும் புதிய நிர்வாகத்திற்கும் இடையே நடைபெற்ற சட்டபூர்வ ஒப்பந்தத்தின் படி அதை மீண்டும் இயக்குவதற்கான பணிகள் நடைபெற்று வருகின்றன.
# கல்லடையாறு

**கல்லடா ஆறு** (Kallada River) இந்தியாவிலுள்ள கேரளாவின் கொல்லம் மாநிலத்தில் ஓடுகிறது. இது பொன்முடி அருகில் உள்ள குளத்துபுழா மலையில் உருவாகி 121 கிலோமீட்டர்கள் பயணித்து அஸ்தமுடி ஏரியை அடைகிறது. இது கடந்து செல்லும் சில முக்கிய இடங்கள் புனலூர், பத்தனாபுரம், குன்னத்தூர் மற்றும் கல்லடா ஆகும். பாலருவியும் கல்லடா ஆற்றில் இணைகிறது.
# நேரு கோப்பை படகுப் போட்டி

**நேரு கோப்பை படகுப் போட்டி** (Nehru Trophy Boat Race) இந்தியாவின் கேரளா மாநிலத்தில் ஆலப்புழா எனும் இடத்தில் வருடந்தோறும் ஆகஸ்டு மாதம் இரண்டவது சனிக்கிழமையன்று நடைபெறும். இதை வள்ளங்களி (வள்ளம்-படகு , களி-விளையாட்டு) என்றும் மலையாளம் மொழியில் சொல்வர். இதன் அர்த்தம் படகு விளையாட்டு என்பதாகும். இந்நிகழ்ச்சியின் புகழ்பெற்ற போட்டி என்பது பாம்புப் படகுப்போட்டி ஆகும். இதனை மலையாளத்தில் *சுண்டான் வள்ளம்* என்று அழைப்பர். இது ஒரு முக்கியமான சுற்றுலா நிகழ்வாக அமைகிறது. பல்வேறு நாட்டைச் சேர்ந்த சுற்றுலாப் பயணிகள் இதைக் கண்டு ரசிக்க வருவர்.
# நேரு கோப்பை படகுப் போட்டி

## போட்டிகள்

பாம்புப் படகுப் போட்டி தவிர சுருளான் படகு, இருட்டுக்குதி படகு, ஓடிப் படகு, வைப்புப் படகு, வடக்கே ஓடும் படகு மற்றும் சிறிய படகு எனும் பெயர்களிலும் போட்டிகள் நடைபெறுகின்றன. இப்போட்டிகள் 1952 ஆம் ஆண்டு முதல் நடைபெற்று வருகின்றன. 1952 ஆம் ஆண்டில் இந்திய பிரதமராக இருந்த நேரு அவர்கள் கேரளாவிற்குச் செல்லும் போது முன் கூட்டியேத் திட்டமிடாத முதல் போட்டி நடைபெற்றது. அதில் வெற்றி பெற்றவர்களுக்கு நேரு பரிசு வழங்கினார். அதன் பின் ஒவ்வொரு வருடமும் இப்போட்டி அவரின் பெயராலே நடந்து வருகிறது. இப்போட்டியில் வெற்றி பெறுபவர்கள் திருவாங்கூர் கொச்சி சமூகத்தில் நல்ல மரியாதையையும் அந்தஸ்தையும் பெறுவர்.
# விக்கிப்பீடியா:கோயிலாச்சேரி அன்னை கலை மற்றும் அறிவியல் கல்லூரியில் தமிழ் விக்கிப்பீடியா பயிலரங்கம்

அன்னை கலை மற்றும் அறிவியல் கல்லூரியில் தமிழ் விக்கிப்பீடியா பயிலரங்கம்
# விக்கிப்பீடியா:கோயிலாச்சேரி அன்னை கலை மற்றும் அறிவியல் கல்லூரியில் தமிழ் விக்கிப்பீடியா பயிலரங்கம்

## நோக்கம்

கல்லூரி மாணவர்களுக்குத் தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்துதல், தமிழ் விக்கிப்பீடியா குறித்த செய்முறை விளக்கம் அளித்தல், ஐயங்களைதல் என்னும் அடிப்படையில் இந்நிகழ்வு **11 அக்டோபர் 2013** (11.10.2013), **வெள்ளிக்கிழமை** அன்று காலை **10.00 மணி முதல் மாலை 5.00 மணி** வரை, அன்னை கலை மற்றும் அறிவியல் கல்லூரியின் 200 மாணவர்கள் பங்கேற்ற தமிழ் விக்கிப்பீடியா பயிலரங்கம் கருத்தரங்கக்கூடத்தில் நடைபெற்றது.
# விக்கிப்பீடியா:கோயிலாச்சேரி அன்னை கலை மற்றும் அறிவியல் கல்லூரியில் தமிழ் விக்கிப்பீடியா பயிலரங்கம்

## நிகழ்வு

தமிழ் விக்கிப்பீடியா பயிலரங்கம் தமிழ்த்தாய் வாழ்த்துடன் தொடங்கியது, முதலாமாண்டு மாணவர் **அருள் பிரான்சிஸ்** வரவேற்புரை நிகழ்த்தினார், அன்னை கலை மற்றும் அறிவியல் கல்லூரி**முனைவர்.ச. மணி, முதல்வர்** சிறப்புரை ஆற்றினார், சேலம், பெரியார் பல்கலைக்கழக இதழியல் மற்றும் மக்கள் தொடர்பியல் துறையின் ** பேராசிரியர். மா. தமிழ்ப்பரிதி** தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் , தமிழ் விக்கிப்பீடியா தொகுத்தல் பணி, தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் குறித்து தலைமையுரை நிகழ்த்தினார், முதலாமாண்டு மாணவர் **ப.சிவராமன்** நன்றியுரை நிகழ்த்தினார், நாட்டுப்பண்ணுடன் நிகழ்ச்சி மாலை 5.00 மணியளவில் நிறைவுற்றது.
# விக்கிப்பீடியா:கோயிலாச்சேரி அன்னை கலை மற்றும் அறிவியல் கல்லூரியில் தமிழ் விக்கிப்பீடியா பயிலரங்கம்

## நிகழ்ச்சி ஒருங்கிணைப்பு

அன்னை கலை மற்றும் அறிவியல் கல்லூரியின் காட்சித்தொடர்பியல் துறை இப்பயிலரங்கை ஒருங்கிணைத்து.
# பூர்ணியா

**பூர்ணியா** என்பது பீகாரின் பூர்ணியா மாவட்டத்தில் உள்ள நகரம். இது இந்த மாவட்டத்தின் தலைநகரம் ஆகும். இந்த நகரம் பூர்ணியா மாவட்டம் மற்றும் பூர்ணியா பிரிவு ஆகியவற்றின் நிர்வாக தலைமையகமாக செயற்படும் நகரமாகும். இது வடகிழக்கு பீகாரில் கோசி-சீமஞ்சல் பகுதி என்றும் அழைக்கப்படுகிறது. பூர்ணியா நகர்ப்புற ஒருங்கிணைப்பின் மொத்த பரப்பளவு 92 கி.மீ. 2 (35.52 சதுர மைல்) ஆகும். நகரத்தில் சனத்தொகை அடர்த்தி ஒரு கி.மீ சதுரத்திற்கு 3058 நபர்கள் வசிக்கிறார்கள். இது பீகாரின் ஐந்தாவது பெரிய நகரமாகும். பாட்னாவில் இருந்து கிட்டத்தட்ட 302 கிலோமீட்டர் தொலைவிலும், சிலிகுரியில் இருந்து 171 கி.மீ தொலைவிலும், பாகல் பூரில் இருந்து 90 கி.மீ தொலைவிலும் அமைந்துள்ளது. மேலும் மேற்கு வங்கத்தின் தலைநகரான கொல்கொத்தாவில் இருந்து 450 கி.மீ தொலைவில் காணப்படுகிறது.
# பூர்ணியா

## சொற்பிறப்பு

*பூர்ணியா* என்ற பெயருக்கான பல காரணங்கள் முன்மொழியப்பட்டுள்ளன. இந்த பெயர் *பூர்ணா-ஆரண்ய* என்ற சமஸ்கிருத வார்த்தையிலிருந்து தோன்றியிருக்கலாம், அதாவது "முழுமையான காடு". *பூர்ணியா* என்பது *புராணியா* என்ற பழைய பெயரின் மாற்றப்பட்ட வடிவமாகவும் இருக்கலாம், இது *பூரைன்* அல்லது தாமரை என்ற வார்த்தையிலிருந்து பெறப்பட்டது, இது கோசி மற்றும் மஹானந்தா நதிகளில் வளர்ந்ததாகக் கூறப்படுகிறது. இந்த வழித்தோன்றல் ஓ'மல்லி என்பதில் கூறப்பட்டுள்ளது மற்றும் பழைய வர்த்தமானியில் உள்ளது . மற்றொரு மாற்று வழித்தோன்றல் *பர்ன் ஆரண்யா* என்ற சொற்களிலிருந்து. WW ஹண்டர் மற்றும் புக்கனன் பூர்ணியாவின் பெயரைக் குறிப்பிட்டுள்ளனர். இது காடுகள் நிறைந்த பகுதி, *பூர்ண்* (முழு) மற்றும் *ஆரண்யா* (காடு) என்ற சொற்களின் *கலவையைப்* பயன்படுத்துகிறது. 2007 ஆம் ஆண்டில் பூர்ணியா டி.எம். திரு ராமேசர் ஒரு குழுவை உருவாக்கினார், பூர்ணியா மாவட்ட பதிவுகளின்படி குழு உறுப்பினர் கடந்த கால சங்கர் டை என்ற பிரித்தானிய அதிகாரியின் தகவல்களை ஆராய்ந்தார், பின்னர் அவர் முடிவுக்கு வந்தார், 1770 பிப்ரவரி 14 இல் பீகார் பங்காள் துறைக்கு முன் பூர்ணியா மாவட்டம் வடிவமைக்கப்பட்டது. ஒவ்வொரு ஆண்டும், பிப்ரவரி 14 அன்று நகரத்தின் தோற்றத்தின் நினைவாக கொண்டாடப்படுகிறது.
# பூர்ணியா

## வரலாறு

பூர்ணியா மிதிலா பிராந்தியத்தின் ஒரு பகுதியாகும். மிதிலா இராச்சியத்தை நிறுவிய இந்தோ-ஆரிய மக்களால் குடியேறிய பின்னர் மிதிலா முதன்முதலில் முக்கியத்துவம் பெற்றது ( விதேககர்களின் இராச்சியம் என்றும் அழைக்கப்படுகிறது). வேத காலத்தின் பிற்பகுதியில் (கி.மு. 1100-500), விதேக குரு மற்றும் பான்கலாவுடன் தெற்காசியாவின் முக்கிய அரசியல் மற்றும் கலாச்சார மையங்களில் ஒன்றாக ஆனது. விதேக ராஜ்யத்தின் மன்னர்கள் ஜனகர்கள் என்று அழைக்கப்பட்டனர். விதேக இராச்சியம் பின்னர் வஜ்ஜி கூட்டமைப்பில் இணைக்கப்பட்டது, அதன் தலைநகர் வைசாலி நகரத்தில் இருந்தது, இது மிதிலாவிலும் உள்ளது.
# பூர்ணியா

## நிலவியல்

பூர்ணியாவும் அதைச் சுற்றியுள்ள நிலங்களும் கங்கை சமவெளியின் துணை மொன்டேன் வண்டல் பாதையில் அமைந்துள்ளன. இந்த நகரம் கோசி ஆற்றின் பல துணை நதிகளின் கரையில் அமைந்துள்ளது. பூர்ணியா 3,202 சதுர கிலோமீட்டர் (1,236 சதுர மைல்) பரப்பளவைக் கொண்டுள்ளது. இங்கு கோசி, மஹானந்தா, சுவாரா காளி மற்றும் கோலி ஆகிய நதிகள் ஓடுகின்றன. இந்நகரத்தின் முக்கிய விவசாயப பொருட்கள் வாழைப்பழம் மற்றும் சணல் என்பனவாகும்.  
பூர்ணியா கொண்டது. நாட்டின் சமநிலையான வண்டல் உருவாக்கம் நிறைந்த, களிமண் மண்ணின் பெரும்பகுதியைக் கொண்டுள்ளது மற்றும் இமயமலையில் இருந்து பாயும் பல ஆறுகளால் இங்கு பயணிக்கிறது, இந்த நீர்ப்பாசனம் பெரும் நன்மைகளை அளிக்கிறது. கோசி, மகானந்தா, சுவாரா காளி மற்றும் கோலி ஆகியவை இதன் முக்கிய ஆறுகள் ஆகும். மேற்கில் கோசியின் போக்கில் ஏற்படும் மாற்றங்களால் அடர்த்தியாக மணலால் மூடப்பட்டுள்ளது. மற்ற நதிகளில் மகானந்தா மற்றும் பனார் ஆகியவை அடங்கும். சணல் மற்றும் வாழைப்பழம் இதன் முக்கிய விவசாய பொருட்கள் ஆகும்.  
வடக்கில் மணிகரி அருகே சோட்டாபகர் என்று அழைகக்ப்படும் ஒரு சிறிய மலையில் ஒரு மலைப்பாங்கான சுண்ணாம்புப் பாதை உள்ளது. இந்நாடு வடக்கில் இருந்து ஒரு சரிவைக் கொண்டிருக்கிறது மற்றும் ஆறுகள் மற்றும் அதன் பல குறுக்காகச் கிளை நதிகள் ஓடுகின்றன. இம்மாவட்டம் வண்டல் மண்ணால் ஆனது, ஓரளவு பழையது மற்றும் ஓரளவு புதியது. பழைய வண்டல் மண் மாவட்டத்தின் வடக்கில் காணப்படுகிறது, அங்கு கங்கர்கள் (கல் தூசி) உள்ளன. புதிய வண்டல் மண் மாவட்டத்தின் தெற்கில் கிடைக்கிறது மற்றும் சில்ட், களிமண் மற்றும் மணல் ஆகியவற்றால் ஆனது. வண்டல் மண் கங்கை மற்றும் அதன் துணை நதிகளால் இமயமலையில் இருந்து கொண்டு வரப்பட்டது மற்றும் ஊட்டச்சத்துக்களை உரமாக்குகிறது.
<sup data-ve-ignore="true">&#x5B; *<span title="This claim needs references to reliable sources. (February 2011)">மேற்கோள் தேவை</span>* &#x5D;</sup>
# பூர்ணியா

## காலநிலை

பூர்ணியா அதன் சாதகமான காலநிலையினால் மினி டார்ஜிலிங் என்று அழைக்கப்படுகின்றது. பூர்ணியா பெரும்பாலும் ஈரப்பதமான காலநிலையைக் கொண்டுள்ளது. இங்கு நவம்பர் தொடக்கம் பெப்ரவரி வரை குளிர்காலமும், மார்ச்சு முதல் சூன் வரை கோடை காலமும் காணப்படும். இந்நகரின் வருடாந்திர மழைவீழ்ச்சியின் 82% வீதம் மழைக் காலங்களில் பதிவாகும். சனவரி குளிரான மாதமாகும். சனவரியில் சராசரி தினசரி குறைந்தபட்ச வெப்பநிலை 5 முதல் 10 டிகிரி செல்சியசும் மற்றும் சராசரி தினசரி அதிகபட்சம் 20 முதல் 25 டிகிரி செல்சியஸ் ஆகும். வங்காள விரிகுடாவில் தோன்றும் புயல்கள் மற்றும் மந்தநிலைகள் பலத்த மழை மற்றும் பலத்த காற்றுக்கு காரணமாகின்றன.
# பூர்ணியா

## சனத்தொகை

2011 ஆம் ஆண்டின் சனத்தொகை கணக்கெடுப்பின்படி பூர்ணியா மாநகராட்சியின் மொத்த மக்கட்தொகை 282,248 ஆகும். இதில் 148,077 ஆண்களும் 134,171 பெண்களும் அடங்குவர். 6 வயதுக்குக் குறைவானவர்கள் 43,050 காணப்படுகிறார்கள். மக்களின் கல்வியறிவு விகிதம் 73.02% ஆகும். 2011 ஆம் ஆண்டில் இந்துக்கள் 75.2% வீதமும், முஸ்லீம்கள் 23.3% காணப்பட்டனர்.
# பூர்ணியா

## மொழிகள்

பூர்ணிய மக்களினால் பிரதானமாக மைதிலி, அங்கிகா, இந்தி, உருது மற்றும் வங்காள மொழி என்பன பேசப்படுகின்றன. நகரின் சில பகுதிகளில் சுர்ஜாபூரி மற்றும் சந்தாலி பேச்சுவழக்குகள் உள்ளன. ஆங்கில நடுத்தர பள்ளிகளில் ஆங்கில மொழி கற்பிக்கப்படுகின்றது.
# பூர்ணியா

## கல்வி

பூர்ணியா வடக்கு பீகார் பிராந்தியத்தின் கல்வி மையமாகும். 1800 ஆம் ஆண்டில் பிரித்தானிய ஆட்சியில் நிறுவப்பட்ட ஜிலா பள்ளி பூர்ணியாவின் பழமையான பள்ளியாகும். இது நகரத்தின் மிகப்பெரிய பள்ளிகளில் ஒன்றாகும். ஜவஹர் நவோதயா வித்யாலயா அரசாங்கத்தால் நடத்தப்படும் ஒரு மதிப்புமிக்க பள்ளி ஆகும். மேலும் இங்கு ஏராளமான பள்ளிகள் காணப்படுகின்றன. பொறியியல், சட்டம், கலை, மனைப்பொருளியல் என்பவற்றை மையமாகக் கொண்ட உயர் படிப்புகளுக்கான கல்லூரிகளும் காணப்படுகின்றன. அரச அங்கீகாரம் பெற்ற பல்கலைக்கழகங்களும் இயங்குகின்றன.
# பூர்ணியா

## பொருளாதாரம்

பூர்ணியா முதன்மையாக விவசாய பொருளாதாரம் கொண்ட வளரும் நகரம். கடந்த சில ஆண்டுகளில் இது நிலையான பொருளாதார வளர்ச்சியைக் காட்டுகிறது. இது முக்கியமாக விழிப்புணர்வு, நவீனமயமாக்கல், வாழ்க்கை முறைகளை மாற்றுவது மற்றும் பல்வேறு துறைகளில் தொழில்நுட்ப முன்னேற்றங்கள் காரணமாகும். இருப்பினும், பொருளாதாரம் மறைமுகமாக மழைக்காலத்தை சார்ந்துள்ளது.  
பூர்ணியாவின் வளர்ந்து வரும் பொருளாதாரம், வளர்ந்து வரும் கோரிக்கைகள், மேம்பட்ட இணைப்பு மற்றும் உள்கட்டமைப்பு ஆகியவற்றின் காரணமாக, இது பீகார், மேற்கு வங்கம் மற்றும் நேபாள வர்த்தகர்களிடையே வர்த்தகம் மற்றும் வர்த்தகத்திற்கான அறியப்பட்ட மையமாக மாறியுள்ளது. உண்மையில், நேபாளத்தைச் சேர்ந்த சவுத்ரி குழுமம், நேபாளம் மற்றும் இந்தியா முழுவதும் அதன் வாய் வாய் நூடுல்ஸுக்கு பெயர் பெற்றது, மரங்காவில் ஒரு உற்பத்திப் பிரிவைத் திறந்துள்ளது.
# பூர்ணியா

## உலக சாதனை

பூர்ணியாவில் உலகின் மிக நீளமான மூவர்ண தேசிய கொடி உருவாக்கப்பட்டது. இந்த தேசிய கொடியின் நீளம் 7,100 மீற்றர் ஆகும்.
# பூர்ணியா

## மேலும் பார்க்க

- பூர்ணியா தொடருந்து நிலையம்
# விக்கிப்பீடியா:சமூக ஊடகப் பராமரிப்பு

## வலைப்பதிவு (http://tamilwikipedia.blogspot.com)

### தற்போது செயற்படுபவர்கள்

- பயனர்:Natkeeran
- பயனர்:Neechalkaran
# விக்கிப்பீடியா:சமூக ஊடகப் பராமரிப்பு

## வலைப்பதிவு (http://tamilwikipedia.blogspot.com)

### அணுக்கம் உள்ளவர்கள்

- பயனர்:Natkeeran, பயனர்:Neechalkaran, பயனர்:Ravidreams மற்றும் பலர்.
# விக்கிப்பீடியா:சமூக ஊடகப் பராமரிப்பு

## முகநூல்

### தமிழ் விக்கிப்பீடியா பக்கம் ((http://facebook.com/TamilWikipedia)

;தற்போது செயற்படுபவர்கள்
- பயனர்:Surya Prakash.S.A.
- பயனர்:Vatsan34  
;அணுக்கர்கள்
- பயனர்:Surya Prakash.S.A.
- பயனர்:Vatsan34
- பயனர்:Logicwiki
- பயனர்:Ravidreams
# விக்கிப்பீடியா:சமூக ஊடகப் பராமரிப்பு

## முகநூல்

### தமிழ் விக்கிப்பீடியர்கள் குழுமம் ((http://facebook.com/groups/TamilWikipedians)

;தற்போது செயற்படுபவர்கள்
- பலர்  
;அணுக்கர்கள்
- ஜகதீசுவரன்
- தினேசுக்குமார் பொன்னுசாமி
- தென்காசிச் சுப்பிரமணியன்
# விக்கிப்பீடியா:சமூக ஊடகப் பராமரிப்பு

## டுவிட்டர் ((http://twitter.com/tawiki)

- ?
# விக்கிப்பீடியா:சமூக ஊடகப் பராமரிப்பு

## டுவிட்டர் ((http://twitter.com/tamilwiki)

- பயனர்:Vatsan34
# விக்கிப்பீடியா:சமூக ஊடகப் பராமரிப்பு

## பின்ரசுட் / பின்ட்ரெஸ்ட் ((http://pinterest.com/tamilwiki)

### அணுக்கம் உள்ளவர்கள்

- பயனர்:Natkeeran
# விக்கிப்பீடியா:சமூக ஊடகப் பராமரிப்பு

## யூ டியூப் ((http://youtube.com/TamilWikimedia)

- யூ டியூப் (youtube.com/TamilWikipeida) கணக்கு யாருக்கும் (தெரிந்தவரையில்) அணுக்கம் இல்லை
# விக்கிப்பீடியா:சமூக ஊடகப் பராமரிப்பு

## யூ டியூப் ((http://youtube.com/TamilWikimedia)

### அணுக்கம் உள்ளவர்கள்

- பயனர்:Surya Prakash.S.A.
- பயனர்:Ravidreams
# விக்கிப்பீடியா:சமூக ஊடகப் பராமரிப்பு

## தொடர்புடைய பக்கம்

விக்கிப்பீடியா:மின்னஞ்சல்
# 6 மெழுகுவத்திகள்

**6 மெழுகுவத்திகள்** ( *6 Melugu Varthigal*) 2013 ஆம் ஆண்டு செப்டெம்பர் மாதம் 20 ஆம் தேதியன்று வெளிவந்த தமிழ்த் திரைப்படமாகும். இது குழந்தைக் கடத்தலை மையமாகக் கொண்டது. ஷாம் கதாநாயகனாக நடித்தார். பீனம் கௌர் கதாநாயகியாக நடித்தார். வி. இஜட். துரை இயக்கினார். ஆறு தோற்றங்களுடன் ஆறு மாநிலங்களைச் சுற்றி ஒரு மர்மத்தைத் தீர்ப்பது கதையாகும்.
# 6 மெழுகுவத்திகள்

## தயாரிப்பு

அபி&அபி நிறுவனத்துக்காக நிஜாமுதீன் மதீன் தயாரித்த படம். ஸ்டுடியோ9 இதை வெளியிட்டது. 2010ல் இதன் தயாரிப்பு வேலைகள் ஆரம்பிக்கப்பட்டன. தயாரிப்பாளர் விலகிக்கொண்டமையால் படம் நடுவில் நிறுத்தப்பட்டது. மீண்டும் நீண்ட தாமதத்துக்குப்பின் படப்பிடிப்புப் பணிகள் ஆரம்பமாகி 2011 டிசம்பரில் முடிவடைந்தது.  
பொழுதுபோக்கு அம்சங்கள் இல்லாத காரணத்தால் வணிகம் ஆகாது இருந்த படம் நெடுநாள் காத்திருப்புக்குப் பின்பு 2013 செப்டெம்பர் 20ல் வெளியாகியது. சிறந்த திரைப்படம் என்று விமர்சகர்களால் பாராட்டப்பட்டது. குறிப்பிடத்தக்க வணிகவெற்றியையும் பெற்றது.
# 6 மெழுகுவத்திகள்

## கதைக்கரு

6 மெழுகுவத்திகள் ஜெயமோகனின் ஏழாம் உலகம் நாவலில் குழந்தைக் கடத்தல் கும்பல் பற்றி வரும் ஓர் அத்தியாயத்தின் விரிவாக்கப்பட்ட வடிவம். தன் மகனை அவனுடைய ஆறாவது பிறந்தநாள் அன்று கடற்கரையில் தவறவிடும் ஒரு தந்தை அக் குழந்தையைத் தேடிச் செல்கிறார். குழந்தைக் கடத்தல்காரர்களைத் தேடித்தேடிச் சென்று கடைசியில் குழந்தையைக் கண்டுபிடிக்கிறார்
# 6 மெழுகுவத்திகள்

## பங்களிப்பு

- இயக்கம்: வி. இசட். துரை
- எழுத்து: ஜெயமோகன்
- ஒளிப்பதிவு: கிருஷ்ணசாமி
- படத்தொகுப்பு: அருண்குமார்
# 6 மெழுகுவத்திகள்

## நடிகர்கள்

- ஷாம்
- பூனம் கவுர்
- அர்ச்சனா
- விவேதன்
- அனில் முரளி
- நாகினேடு
- நாராயண்
- சந்திரா
- பி .எஸ். செல்வம்
# சாந்தலிங்க இராமசாமி அடிகளார்

**சாந்தலிங்க இராமசாமி அடிகளார்** என்பவர் கோயம்புத்தூர் மாநகரின் அருகில், நொய்யல் ஆற்றங்கரையில் கீழை சிதம்பரம் என்று அழைக்கப்படும் 400 வருடப் பழமையான திருக்கயிலாய மரபு மெய்கண்டார் வழிவழிப் பேரூராதீனத்தின் குருமுதல்வராக இருக்கிறார். மற்றும் உதகை அருள்மிகு ஆலமர்செல்வர் திருமடத்தின் ஆறாவது குருமகா சந்நிதானமாகவும் திகழ்ந்து வருகிறார். கொங்கு நாட்டின் சமய சமுதாய வளர்ச்சிக்கும், கல்வி வளர்ச்சிக்கும் இவர் பெருந் தொண்டாற்றி வருகின்றார். சென்னைப் பல்கலைக் கழகத்தின் ஆட்சிக் குழு உறுப்பினராக (1972 - 1978) இவர் பணியாற்றினார். அப்போது தமிழ் மொழி வாயிலாகவே அனைத்து அலுவல்களும் நிகழவேண்டும் என்பதில் பேரார்வம் கொண்டு தமிழ்க் கல்லூரிகளில் இளங்கலை இலக்கியப் பாடத்தைக் கொண்டுவந்து தமிழ்க் கல்லூரிகளைக் கலைக்கல்லூரிகளுக்கு இணையான நிலைக்கு உயர்த்தினார். 90 வயதினை எட்ட இருக்கும் இவர், இவ்வயதிலும் தமிழ்ப்பயிற்றுமொழி, தமிழ்வழிபாட்டுமொழி ஆகியவற்றிற்காகக் குரல் கொடுத்து வருகிறார்.
# சாந்தலிங்க இராமசாமி அடிகளார்

## வெளியிணைப்பு

- திருக்கயிலாயமரபு மெய்கண்டார் வழிவழி பேரூராதீனம்
# த. கோடப்பிள்ளை

புலவர் **த.கோடப்பிள்ளை** என்பவர் தமிழ் எழுத்தாளர் ஆவார்
# த. கோடப்பிள்ளை

## இளமைக்காலம்

கோடப்பிள்ளை திருச்சிராப்பள்ளி மாவட்டம் சாலக்காடு என்னும் ஊரில் பிறந்தார். இவரின் தந்தை பெயர் தம்மனான் மற்றும் தாய் பெயர் வள்ளியம்மை ஆகும். திருவையாறு அரசர் கல்லூரியில் தமிழ் பயின்றார். திருச்சிராப்பள்ளி, நெய்வேலி, கல்லக்குடி தால்மியாபுரம் ஆகிய இடங்களிலுள்ள உயர்நிலைப் மேல்நிலைப்பள்ளிகளில் 30 ஆண்டு காலம் தமிழ்ப் பணிபுரிந்தவர்.
# த. கோடப்பிள்ளை

## படைப்புகள்

கல்லூரியில் படிக்கும் காலத்திலேயே நாடகம் எழுதும் போட்டியில் பரிசு பெற்றவர். இளமையிலிருந்தே பல நாடகங்களை எழுதியவர். வானொலியில் பல நாடகங்களை ஒலிபரப்பியவர். இவர் சுமார் 31 நாடகங்களை எழுதியுள்ளார்.கதை,கட்டுரை, கவிதை, ஆய்வுக் கட்டுரைகள் என பலவும் படைத்துள்ளார். மேடைச் சொற்பொழிவாற்றலும் மிக்கவர். தமிழ் எழுத்துச் சீர்திருத்தம் பற்றிக் கோலாலம்பூர் ஆறாவது உலகத் தமிழாராய்ச்சி மாநாட்டில் கட்டுரையைப் படித்து, அதை நூலாக வெளியிட்டவர். உலகத தமிழார் மாநாடுகளிலும் ஆராய்ச்சிக் கட்டுரைகள் படித்துள்ளார்.  
அன்புத்தங்கை, அம்மை ஆண்டாள், தமிழ் எழுத்தமைப்பு, வான்வழி வள்ளுவம், மருத நாயகம் என்னும் கம்மந்தன் பூசுபுகான், வான்வழி விருந்து, வான்வழி நாடகங்கள், நாடக நருமலர்கள், சிந்தனைச் செல்வர் சாக்கரட்டீஸ், எளிமைத் தமிழ், தமிழ்ப்பூக்கள், பூவே பூவே, மனக்குரங்கு, கோடப்பிள்ளை குறள் ஆவேரா உரை/ கதிரேசனார் உரை நடைச்சிறப்பு ஆகிய நூலகளைப் படைத்துள்ளார்.
# பழனி விரைவுத் தொடருந்து

**பழனி அதிவிரைவுத் தொடருந்து** அல்லது **சென்னை சென்ட்ரல்-பழனி அதிவிரைவு தொடருந்து** (வண்டி எண்: 22651) (ஆங்கிலம்: Chennai Central-Palani Supper Fast Express) என்பது சென்னை சென்ட்ரல் சந்திப்பு தொடருந்து நிலையத்திலிருந்து பழனிக்கும், பழனியிலிருந்து சென்னை சென்ட்ரலுக்கும் (வண்டி எண்: 22652) என்று இரு வழித்தடங்களில் இயங்கும் ஒரு விரைவுத் தொடருந்தாகும். 551 கி.மீ பயணத் தொலைவு கொண்ட இந்தத் தொடருந்துச் சேவை செப்டம்பர் 2, 2013 முதல் அறிமுகம் செய்யப்பட்டு நாள்தோறும் இயங்கிக் கொண்டிருக்கிறது. இந்தத் தொடருந்து பழனிக்கும் திண்டுக்கல்லுக்கும் இடையே சத்திரப்பட்டி, ஒட்டன்சத்திரம், அக்கரைப்பட்டி, திண்டுக்கல் வரையிலும் சாதாரண பயணிகள் தொடருந்தாகவும் திண்டுக்கல்லிலிருந்து விரைவுத் தொடருந்தாகவும், கரூர், நாமக்கல், ராசிபுரம், சேலம், ஜோலார்பேட்டை, குடியாத்தம், காட்பாடி, அரக்கோணம், பெரம்பூர் போன்ற ஊர்களில் நிறுத்தங்களாகக் கொண்டுள்ளது. இந்தத் தொடருந்து 17 பெட்டிகளில் இரண்டாம் வகுப்பு 3 அடுக்கு படுக்கை, குளிர்சாதன 2 அடுக்கு, 3அடுக்குப் படுக்கை மற்றும் இரண்டாம் வகுப்பு இருக்கை போன்றவைகளை உள்ளடக்கமாகக் கொண்டு 1,240 பயணயிடங்களைக் கொண்டுள்ளது. இதன் தொடக்கவிழா திண்டுக்கல் தொடருந்து நிலையத்தில் திண்டுக்கல் நாடாளுமன்ற உறுப்பினர் என். எஸ். வி. சித்தன், முன்னாள் அமைச்சர் ஐ. பெரியசாமி, மாவட்ட ஆட்சியர் வெங்கடாசலம் ஆகியோர் கொடியசைக்க தொடருந்து சேவை துவக்கி வைக்கப்பட்டது.
# பொட்டாசியம் பைகார்பனேட்டு

**பொட்டாசியம் பைகார்பனேட்டு** (*Potassium bicarbonate*) என்பது ஒரு நிறமற்ற, மணமற்ற, சிறிதளவு காரத்தன்மையும் கொண்ட உப்பாகும்.
# பொட்டாசியம் பைகார்பனேட்டு

## வேதியியல்

பொட்டாசியம் பைகார்பனேட்டின் பிரிகை 100 °செ இற்கும் 120 °செ. இற்கும் இடையில் நடைபெறுகிறது:  
:2 KHCO<sub>3</sub> &rarr; K<sub>2</sub>CO<sub>3</sub> + CO<sub>2</sub> + H<sub>2</sub>O  
மேற்கண்ட சமன்பாட்டை தலைகீழாக மாற்றி பொட்டாசியம் பைகார்பனேட் தயாரிக்கப்படுகிறது.: பொட்டாசியம் கார்பனேட்டை காபனீரொக்சைட்டுடனும் நீருடனும் வேதிவினை அடைய விடும் போது பொட்டாசியம் பைகார்பனேட்டு கிடைக்கிறது.
:K<sub>2</sub>CO<sub>3</sub> + CO<sub>2</sub> + H<sub>2</sub>O &rarr; 2 KHCO<sub>3</sub>
# தீ உறங்கும் காடு (நூல்)

**தீ உறங்கும் காடு** எனும் கவிதை நூல் டெம்மி அளவில், சர்வதேசத் தர புத்தக எண் கொண்டு 108 பக்கங்களில் திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.
# தீ உறங்கும் காடு (நூல்)

## நூலாசிரியர்

தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.
# தீ உறங்கும் காடு (நூல்)

## முன்னுரை

இக்கவிதை நூலுக்கு தக்கலை ஹெச். சி. ரசூல் முன்னுரை எழுதியிருக்கிறார்.
# தீ உறங்கும் காடு (நூல்)

## உள்ளடக்கம்

இந்நூலில் நூலாசிரியர் எழுதிய புதுக்கவிதைகள் இடம் பெற்றிருக்கின்றன.
# இந்திய மாநில விலங்குகளின் பட்டியல்

இந்திய மாநில விலங்குகளின் பட்டியல்:  
**- align=
! **மாநிலங்கள்**
! **பொது பெயர்**
! **அறிவியியல் பெயர்**
! **படம்****  
| ஆந்திரப் பிரதேசம் | புல்வாய் | *Antilope cervicapra* |  |
| --- | --- | --- | --- |
| அருணாசலப் பிரதேசம் | காட்டெருமை | *Bos frontalis* |  |
| அசாம் | இந்திய காண்டாமிருகம் | *Rhinoceros unicornis* |  |
| பீகார் | கடமா | *Bos gaurus* |  |
| சட்டீஸ்கர் | நீர் எருமை | *B. bubalis arnee* |  |
| கோவா | கடமா | *Bos gaurus* |  |
| குஜராத் | ஆசிய சிங்கம் | *Panthera leo persica* |  |
| அரியானா | புல்வாய் | *Antilope cervicapra* |  |
| இமாச்சலப் பிரதேசம் | பனிச்சிறுத்தை | *Uncia uncia or Panthera uncia* |  |
| ஜம்மு காஷ்மீர் | காசுமீர் மான் | *Cervus elaphus hanglu* |  |
| சார்க்கண்ட் | இந்திய யானை | *Elephas maximus indicus* |  |
| கர்நாடகா | இந்திய யானை | *Elephas maximus indicus* |  |
| கேரளம் | இந்திய யானை | *Elephas maximus indicus* |  |
| இலட்சத்தீவுகள் | பட்டாம்பூச்சி மீன் | *Chaetodon decussatus* |  |
| மேகாலயா | படைச்சிறுத்தை | *Neofelis nebulosa* |  |
| மத்தியப் பிரதேசம் | சதுப்புநில மான் | ''Rucervus duvaucelii |  |
| மகாராஷ்டிரம் | இந்திய மலை அணில் | *Ratufa indica* |  |
| மணிப்பூர் | சன்கை | *Cervus eldi eldi* |  |
| மிசோரம் | ஹுலக் கிப்பான் | *Hoolock hoolock* |  |
| நாகாலாந்து | இந்தியக் காட்டெருது | *பாசு காரசு* |  |
| ஒரிஸா | கடமான் | *உரோசா யுனிகாலர்* |  |
| புதுச்சேரி | அணில் | *Sciuridae* |  |
| பஞ்சாப் | புல்வாய் | *Antilope cervicapra* |  |
| ராஜஸ்தான் | இந்தியச் சிறுமான் | *Gazella bennettii* |  |
| சிக்கிம் | சிவப்பு பாண்டா | *Ailurus fulgens* |  |
| தமிழ்நாடு | நீலகிரி வரையாடு | *நீலகிரி வரையாடு* |  |
| திரிபுரா | இலை குரங்கு | *Trachypithecus phayrei* |  |
| தெலங்கானா | மான் | *Cervidae* |  |
| உத்தரகாண்ட் | நானமா | *Moschidae* |  |
| உத்தரப் பிரதேசம் | சதுப்புநில மான் | *Rucervus duvaucelii* |  |
| மேற்கு வங்காளம் | மீன்பிடிப் பூனை | *Prionailurus viverrinus* | } |  
இந்தியாவில் சில விலங்குகள் அழியும் நிலையில் உள்ளன. அவற்றில் சில பட்டியலில் உள்ளன.
# இந்திய மாநில விலங்குகளின் பட்டியல்

## இதையும் காண்க

- இந்திய மாநிலப் பறவைகள்
- இந்திய மாநில மரங்களின் பட்டியல்
- இந்திய மாநில மலர்களின் பட்டியல்
- இந்திய மாநிலங்களின் சின்னங்கள்
# அரைத்தொடர்ச்சி (கணிதம்)

கணிதத்தில் **அரைத்தொடர்ச்சி** (*semicontinuity*) என்பது நீட்டிக்கப்பட்ட மெய்-மதிப்புச் சார்புகளுக்கான பண்பாகும். ஒரு நீட்டிக்கப்பட்ட மெய்-மதிப்புச் சார்பு *f* ஆனது *x*<sub>0</sub> என்ற புள்ளியில்:  
:மேல் அரைத் தொடர்ச்சியான சார்பாக இருக்க வேண்டுமெனில், *x*<sub>0</sub> க்கு அருகில் அமையும் *x* இன் மதிப்புகளுக்குரிய சார்பின் மதிப்புகள், *f*(*x*<sub>0</sub>) க்கு நெருக்கமாகவோ அல்லது *f*(*x*<sub>0</sub>) குறைவாகவோ இருக்க வேண்டும்.  
:கீழ் அரைத்தொடர்ச்சியான சார்பாக இருக்க வேண்டுமெனில், *x*<sub>0</sub> க்கு அருகில் அமையும் *x* இன் மதிப்புகளுக்குரிய சார்பின் மதிப்புகள், *f*(*x*<sub>0</sub>) க்கு நெருக்கமாகவோ அல்லது *f*(*x*<sub>0</sub>) மிகையாகவோ இருக்க வேண்டும்.
# அரைத்தொடர்ச்சி (கணிதம்)

## எடுத்துக்காட்டுகள்

. நிறைவான நீலநிறப் புள்ளி *f*(*x*<sub>0</sub>) ஐக் குறிக்கிறது.]]
. நிறைவான நீலநிறப் புள்ளி *f*(*x*<sub>0</sub>) ஐக் குறிக்கிறது.]]  
- *f*, ஒரு துண்டுவாரியான சார்பு. இச்சார்பின் வரையறை:  
:*f*(*x*)&nbsp;= –1, *x*&nbsp;<&nbsp;0
:*f*(*x*)&nbsp;=&nbsp;1, *x*&nbsp;≥&nbsp;0.  
இச்சார்பு, *x*<sub>0</sub>&nbsp;=&nbsp;0 இல் மேல் அரைத்தொடர்ச்சியானது; ஆனால் கீழ் அரைத்தொடர்ச்சியானது அல்ல.  
- ஒரு திறந்த கணத்தின் சுட்டுச் சார்பு கீழ் அரைத்தொடர்ச்சியானதாகவும், ஒரு மூடிய கணத்தின் சுட்டுச் சார்பு மேல் அரைத்தொடர்ச்சியானதாகவும் இருக்கும்.  
- தரப்பட்ட மெய்யெண் *x* க்குச் சமமாகவோ அல்லது குறைவாகவோ உள்ள மிகப்பெரிய முழு எண்ணைத் தரும் மீப்பெரு முழுஎண் சார்பு <math>f(x)=\lfloor x \rfloor</math> சார்பு எங்கும் மேல் அரைத்தொடர்ச்சியானது; தரப்பட்ட மெய்யெண் *x* க்குச் சமமாகவோ அல்லது மிகையாகவோ உள்ள மிகச் சிறிய முழுஎண்ணைத் தரும் மீச்சிறு முழுஎண் சார்பு <math>f(x)=\lceil x \rceil</math> எங்கும் கீழ் அரைத்தொடர்ச்சியானது.  
வலது அல்லது இடது தொடர்ச்சியற்ற சார்புகள், மேல் அல்லது கீழ் அரைத்தொடர்ச்சியானவையாக இருக்கலாம்.  
எடுத்துக்காட்டுகள்:
- <math>f(x) = \begin{cases}
1 & \mbox{if } x < 1,\\
2 & \mbox{if } x = 1,\\
1/2 & \mbox{if } x > 1,
\end{cases} </math>
இச்சார்பு *x* = 1 இல் இடது அல்லது வலது தொடர்ச்சியற்றதாக இருப்பினும் மேல் அரைத்தொடர்ச்சியானது. *x* = 1 இல் இச்சார்பின் இடப்பக்கமிருந்து எல்லைமதிப்பு 1 ஆகவும், வலப்பக்கமிருந்து அதன் எல்லைமதிப்பு 1/2 ஆகவும், அப்புள்ளியில் சார்பின் மதிப்பு 2 ஆகவும் உள்ளன. அதனால் இச்சார்பு *x* = 1 இல் இடது அல்லது வலது தொடர்ச்சியற்றது. எனினும் இப்புள்ளியில் மேல் தொடர்ச்சியானது.  
- <math> f(x) = \begin{cases}
\sin(1/x) & \mbox{if } x \neq 0,\\
1 & \mbox{if } x = 0,
\end{cases}</math>
*x* = 0 புள்ளியில் இச்சார்புக்கு இடது மற்றும் வலது எல்லை மதிப்புகள் இல்லையென்றாலும் இச்சார்பு மேல் அரைத்தொடர்ச்சியானது.
# அரைத்தொடர்ச்சி (கணிதம்)

## முறையான வரையறை

இடவியல் வெளி *X* இல் ஒரு புள்ளி *x*<sub>0</sub>. *f* : *X*&nbsp;→&nbsp;**R**&nbsp;∪&nbsp;{–∞,+∞} ஒரு நீட்டிக்கப்பட்ட மெய்-மதிப்புச் சார்பு.
# அரைத்தொடர்ச்சி (கணிதம்)

## முறையான வரையறை

### மேல் அரைத்தொடர்ச்சி

::<math>f(x_0)>- \infty </math> எனில், <math>f(x) \leq f(x_0) + \epsilon ,</math> <math>\forall x \in U \,</math>
::<math>f(x_0)=- \infty </math>எனில், <math>x \to x_0 \Rightarrow f(x) \to -\infty \,</math>  
என்றவாறு, ε&nbsp;>&nbsp;0 இன் ஒவ்வொரு மதிப்பிற்கும் புள்ளி *x*<sub>0</sub> இற்கு ஒரு அண்மையகம் *U* இருக்குமானால் இப்புள்ளியில் *f* மேல் அரைத்தொடர்ச்சியானதாகும்.  
குறிப்பாக ஒரு அளவை வெளிக்கு இதனைப் பின்வருமாறு தரலாம்:  
::<math>\limsup_{x\to x_{0}} f(x)\le f(x_0)</math>  
சார்பு *f*, தனது ஆட்களத்தின் ஒவ்வொரு புள்ளியிலும் மேல் அரைத்தொடர்ச்சியானதாக இருந்தால்தான் அது மேல் அரைத்தொடர்ச்சியான சார்பாகும். ஒவ்வொரு α&nbsp;∈&nbsp;**R** க்கும் {*x*&nbsp;∈&nbsp;*X* : *f*(*x*)&nbsp;&lt;&nbsp;α} என்ற கணம் திறந்த கணமாக இருந்தால், இருந்தால் மட்டுமே அச்சார்பு மேல் அரைத்தொடர்ச்சியானது.
# அரைத்தொடர்ச்சி (கணிதம்)

## முறையான வரையறை

### கீழ் அரைத்தொடர்ச்சி

::<math>f(x_0) > +\infty </math> எனில், <math>f(x) \geq f(x_0) + \epsilon , </math> <math>\forall x \in U \,</math>
::<math>f(x_0) = -\infty </math>எனில், <math> x \to x_0 \Rightarrow f(x) \to +\infty \,</math>  
என்றவாறு, ε&nbsp;>&nbsp;0 இன் ஒவ்வொரு மதிப்பிற்கும் புள்ளி *x*<sub>0</sub> இற்கு ஒரு அண்மையகம் *U* இருக்குமானால் இப்புள்ளியில் *f* கீழ் அரைத்தொடர்ச்சியானதாகும்.  
குறிப்பாக ஒரு அளவை வெளிக்கு இதனைப் பின்வருமாறு தரலாம்:  
::<math>\liminf_{x\to x_0} f(x)\ge f(x_0)</math>  
சார்பு *f*, தனது ஆட்களத்தின் ஒவ்வொரு புள்ளியிலும் கீழ் அரைத்தொடர்ச்சியானதாக இருந்தால்தான் அது மேல் அரைத்தொடர்ச்சியான சார்பாகும். ஒவ்வொரு α&nbsp;∈&nbsp;**R** க்கும் {*x*&nbsp;∈&nbsp;*X* : *f*(*x*)&nbsp;&gt;&nbsp;α} என்ற கணம் மூடிய கணமாக இருந்தால், இருந்தால் மட்டுமே, அச்சார்பு கீழ் அரைத்தொடர்ச்சியானது.
# அரைத்தொடர்ச்சி (கணிதம்)

## பண்புகள்

- ஒரு சார்பானது ஒரு புள்ளியில், மேல் மற்றும் கீழ் அரைத்தொடர்ச்சியானதாக இருந்தால், இருந்தால் மட்டுமே, அது அப்புள்ளியில் தொடர்ச்சியான சார்பாக இருக்கும் என்பதால், சார்பின் தொடர்ச்சித்தன்மையை நிறுவ, அரைத்தொடர்ச்சி பயன்படும்.  
- *f* , *g* இரண்டும் *x*<sub>0</sub> எனும் புள்ளியில் மேல் அரைத்தொடர்ச்சியான மெய்-மதிப்புச் சார்புகள் எனில் *f* + *g* சார்பும் அவ்வாறே இருக்கும்.
- இவை இரண்டும் எதிரில்லாச் சார்புகளாக இருந்தால் *fg* சார்பும் அதே புள்ளியில் மேல் அரைத்தொடர்ச்சியானதாக இருக்கும்.
- *x*<sub>0</sub>மேல் அரைத்தொடர்ச்சியான ஒரு நேர்ச் சார்பானது ஒரு எதிர் எண்ணால் பெருக்கப்படும்போது, அச்சார்பு கீழ் அரைத்தொடர்ச்சியானதாக மாறிவிடும்.  
- *C* ஒரு இறுகிய வெளி (compact space) (எடுத்துக்காட்டாக ஒரு மூடிய, வரம்புடைய, இடைவெளி [*a*,&nbsp;*b*] ) என்க.
::*f* : *C*&nbsp;→&nbsp;[–∞,∞) என்பது மேல் அரைத்தொடர்ச்சியான சார்பு எனில், *C* இல் *f* க்கு ஒரு பெருமம் இருக்கும்.  
::*f* : *C*&nbsp;→&nbsp;(–∞,∞] என்பது கீழ் அரைத்தொடர்ச்சியான சார்பு எனில் *C* இல் *f* ஒரு சிறுமம் இருக்கும்.  
- வெற்றற்ற கணம் *I* இலுள்ள ஒவ்வொரு *i* க்கும்
:*f*<sub>*i*</sub> : *X*&nbsp;→&nbsp;[–∞,∞], ஒரு கீழ் அரைத்தொடர்ச்சியான சார்பு; மேலும் துண்டுவாரியான மேன்மம் *f*, கீழுள்ளவாறு வரையறுக்கப்படுகிறது:  
:<math>f(x)=\sup_{i\in I}f_i(x),\qquad x\in X.</math>  
இப்பொழுது *f* , ஒரு கீழ் அரைத்தொடர்ச்சியான சார்பு. அனைத்து *f*<sub>*i*</sub> சார்புகளும் தொடர்ச்சியான சார்புகளாக இருந்தாலும், *f* தொடர்ச்சியான சார்பாக இருக்க அவசியமில்லை.  
ஒரு சீரான வெளியில் அமையும் ஒவ்வொரு கீழ் அரைத்தொடர்ச்சியான சார்பும் தொடர்ச்சியான சார்புகளின் தொடர்முறை ஒன்றின் மேன்மமாகவே அமைகின்றன.  
- எந்தவொரு திறந்த கணத்தின் சுட்டுச் சார்பும் கீழ் அரைத்தொடர்ச்சியானது; மூடிய கணத்தின் சுட்டுச் சார்பு மேல் அரைத்தொடர்ச்சியானது.  
குவிவு பகுப்பாய்வில் பெரும்பாலும் சுட்டுச் சார்பு என்பது குவிவுப் பகுப்பாய்வின் சிறப்பியல்புச் சார்பையே குறிக்கும் என்பதால் குவிவுப் பகுப்பாய்வில், ஒரு மூடிய கணத்தின் சிறப்பியல்புச் சார்பு கீழ் அரைத்தொடர்ச்சியானதாகவும், ஒரு திறந்த கணத்தின் சிறப்பியல்புச் சார்பு மேல் அரைத்தொடர்ச்சியானதாகவும் இருக்கும்.  
- *f*&nbsp;:&nbsp;**R**<sup>n</sup>→**R** சார்பின் வெளிவரைபடம் மூடியதாக இருந்தால், இருந்தால் மட்டுமே, அச்சார்பு கீழ் அரைத்தொடர்ச்சியானது.
# ஓடிப்போனவன் (புதினம்)

**ஓடிப்போனவன்** என்பது க நவசோதி (கணபதிப்பிள்ளை நவசோதி) அவர்களால் எழுதப்பட்ட ஒரு சிறுவர் புதினம் ஆகும். இப்புதினம் கண்டி தமிழ் சங்கத்தினால் வெளியிடப்பட்டுள்ளது. இலங்கையின் முதல் சிறுவர் புதினம் இதுவென அந்தனி ஜீவா தனது பதிப்புரையில் குறிப்பிட்டுள்ளார்.
# ஒரு விஞ்ஞானப் பார்வையிலிருந்து (நூல்)

**ஒரு விஞ்ஞானப் பார்வையிலிருந்து** என்பது சுஜாதா அவர்களால் எழுதப்பெற்ற நூலாகும். இந்நூலில் குவாண்டம் தத்துவத்தின் அடிப்படைச் சிந்தனைகளை குறிப்பிட்டுள்ளார். ஷிரோடிங்கர், டிப்ராக்ஸி, வான்நாய்மன், டிராக் போன்றவர்களின் கருத்துகளை இதில் குறிப்பிடவில்லை என்று எழுத்தாளர் கூறுகிறார்.
# ஒரு விஞ்ஞானப் பார்வையிலிருந்து (நூல்)

## உள்ளடக்கங்கள்

- புதிய தேவை
- ஆரம்பங்கள்
- நாரத மாயை
- அங்கே பார்வை போவதில்லை
- எதிர்மறைகள்
- இரட்டை வாழ்க்கை
- நிச்சயமில்லாத உறவு
- இயக்கம்
- உள்ளத்தின் உள்
- நீரும் இல்லை நிலவும் இல்லை
- விளிம்பு
# பெயரளவு வட்டி வீதம்

**பெயரளவு வட்டி வீதம்** (Nominal interest rate) என்பது பொருளாதரத்திலும், நிதியியலிலும், பணவீக்க மதிப்பை கணக்கில் கொள்ளாமல் அல்லது கூட்டு வட்டி விளைவுகளைக் கணக்கில் கொள்ளாமல் கணிக்கப்படும் வட்டி வீதமாகும். பயனரால் நுகரப்படும் வட்டியல்லாது பெயரளவில் சொல்லப்படும் ஒரு வட்டி வீதமாகும். பெயரளவு வட்டி வீதத்துடன் பணவீக்கத்தைக் கழிப்பதன் மூலம் உண்மையான வட்டி விகிதத்தைப் (Real interest rate) பெறலாம். உதாரணத்திற்கு, பணவீக்கமும் பெயரளவு வட்டி வீதமும் சமமெனில் உண்மையான வட்டி வீதம் சுழியமாகும்.
# பெயரளவு வட்டி வீதம்

## நடைமுறை வட்டியும் பெயரளவு வட்டியும்

ஆண்டொன்றிற்கு 10% வட்டியெனில் பெயரளவு வட்டி விகிதம் என்பது 10% ஆகும். ஆனால் இவ்வட்டி ஆண்டொன்றிற்கு இருமுறை வழங்கப்படுமானால் ஆண்டின் முடிவில் கிடைக்கப்படும் வட்டி 10.25% ஆகும், இது நடைமுறை வட்டி வீதம் (Effective interest rate) என்று அழைக்கப்படுகிறது.  
0 மாதத்தில் மதிப்பு - 1000 ரூ  
6 மாதத்தில் மதிப்பு - 1050 ரூ  
12 மாதத்தில் மதிப்பு - 1102.5 ரூ  
பெயரளவு வட்டி = 10%  
நடைமுறை வட்டி = <math> \frac{102.5}{1000} \times 100 = 10.25\%</math>  
பெயரளவு வட்டி வீதத்திற்கும், நடைமுறை வட்டி வீதத்திற்கும் உள்ள உறவை விளக்கும் சூத்திரம்.  
::<math> r \ = \ (1+i/n)^n - 1</math>  
r என்பது நடைமுறை வட்டிவீதம்  
i என்பது பெயரளவு வட்டிவீதம்  
n என்பது ஓர் ஆண்டிற்கு வட்டிக் கணக்கிடப்படும் தடவைகள்  
:ஆறு மாதத்திற்கு ஒருமுறை வட்டி கணக்கிடப்பட்டால் n = 2
:மாதத்திற்கு ஒருமுறை வட்டி கணக்கிடப்பட்டால் n = 12
# திருமருகல்

**திருமருகல்** (ஆங்கிலம்:*Thirumarugal*) இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டம், நாகப்பட்டினம் வட்டம், திருமருகல் ஊராட்சி ஒன்றியம், திருமருகல் ஊராட்சியில் உள்ள ஒரு வருவாய் கிராமம் ஆகும். திருமருகல் ஊராட்சி ஒன்றியத்தின் வட்டார வளர்ச்சி அலுவலகம் இங்குள்ளது. .
# திருமருகல்

## ஆதாரங்கள்

- தமிழ்நாடு அரசு
# கஞ்சாநகரம்

**கஞ்சாநகரம்** தமிழ்நாடு, மயிலாடுதுறை மாவட்டம், தரங்கம்பாடி வட்டத்திலுள்ள கிராமம். மிகப்பழமையான புராண வரலாற்றைத் தன்னகத்தேக் கொண்ட ஊர். இந்த ஊருடன் சேர்த்து அருகிலுள்ள வைத்தீஸ்வரன் கோயில், பெருமங்கலம், ஆனந்ததாண்டவபுரம், திருநன்றியூர் ஆகிய ஐந்து ஊர்களையும் ஆண்ட சோழ மன்னனின் குறுநிலத் தலைவன் மானக்கஞ்சாரநாயனார் ஆண்ட இடமாதலால் மானக்கஞ்சாரபுரம்-கஞ்சாரநாயனார் புரம் - கஞ்சாநகரம் என மருவிப் பெயர் பெற்றதாகச் செவிவழிச் செய்தி வழங்கி வருகிறது. இங்குள்ள காத்ர சுந்தரேசுவரர் கோயில் மயிலாடுதுறை (முன்னர் நாகப்பட்டின) மாவட்டத்திலுள்ள முக்கியமான சிவாலயங்களில் ஒன்று. 63 நாயன்மார்களில் மானகஞ்சார நாயனார் பிறந்து முக்தி அடைந்த தலம் இது.
# கஞ்சாநகரம்

## மேலும் பார்க்க

- கஞ்சா நகரம் சுப்பிரமணியசுவாமி கோயில்
# வலைவாசல்:சிறப்பு உள்ளடக்கங்கள்/புதியன

| * கட்டிடக்கலை
* இலங்கை
* சார்லி சாப்ளின்
* தமிழ்நாடு
* சென்னை
* நகர்பேசி
* இந்தியா
* கொலம்பஸ்
* ஆப்பில்
* ஐக்கிய இராச்சியம்
* சோழர் | } |
| --- | --- |  
|}<noinclude>  
</noinclude>
# இணையக் கணினி நூலக மையம்

**இணையக் கணினி நூலக மையம்** (**OCLC**, *Online Computer Library Center, Inc.*) ஒரு "உலகின் தகவல் அணுக்கத்தை விரிவுபடுத்தவும் தகவலறிவதற்கான செலவுகளைக் குறைக்கவும் நோக்கமாகக் கொண்டு அமைக்கப்பெற்ற இலாபநோக்கற்ற, உறுப்பினர்களுக்கான, கணினி நூலகச் சேவை மற்றும் ஆய்வு அமைப்பாகும்". இது 1967இல் **ஓகையோ கல்லூரி நூலக மையம்**, எனத் தொடங்கப்பட்டது. இந்த அமைப்பு தனது உறுப்பின நூலகங்களின் துணையுடன் உலகின் மிகப்பெரிய இணைய பொதுவணுக்கப் பட்டியலான வேர்ல்டுகேட்டை உருவாக்கி பராமரிக்கிறது. இந்த கூட்டுறவு அமைப்பின் உறுப்பினர்களாக 170 நாடுகளில் 72,000 நூலகங்களும் ஆவணக் காப்பகங்களும் அருங்காட்சியகங்களும் உள்ளன.
# 2013 மத்திய தரைக் கடல் புலம்பெயர்வு கப்பல் விபத்து

**2013 மத்திய தரைக் கடல் புலம்பெயர்வு கப்பல் விபத்து** என்பது (*2013 Mediterranean Sea migrant shipwreck*) அக்டோபர் 3, 2013 அன்று புலம்பெயர்வோரை ஏற்றிக் கொண்டு லிபியாவிலிருந்து இத்தாலிக்குச் சென்று கொண்டிருந்த ஒரு கப்பல் இத்தாலியின் *லாம்பெடுசா* எனும் தீவில் மூழ்கிய நிகழ்வைக் குறிக்கிறது. இதில் 134 பேர் உயிரிழந்தனர்.
இத்தாலியக் கடலோரக் காவல் படையினரால் உயிர்பிழைத்த 140 பேர் காப்பாற்றப்பட்டனர். மேலும், 500 பேர் படகில் இருந்ததாக நம்பப்படுகிறது. அந்தப் கப்பல் லிபியாவின் மிஸ்ரடாவிலிருந்து வந்தது எனவும் ஆனால் அதிலிருந்த புலம்பெயர்வோர் பலரும் சோமாலியாவையும் எரிட்ரியாவையும் சேர்ந்தவர்கள் எனவும் அறியப்படுகிறது.
# 2013 மத்திய தரைக் கடல் புலம்பெயர்வு கப்பல் விபத்து

## விளைவுகள்

திருத்தந்தை பிரான்சிசு டுவிட்டரில் "லாம்பெடுசா கப்பல் விபத்தில் பாதிக்கப்பட்டோருக்காக கடவுளை நோக்கி வேண்டுதல் செய்யக்" கேட்டுக்கொண்டார்.
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### சூன் 2013

- பங்களித்த பயனர்கள் - 10
- தொகுக்கப்பட்ட கட்டுரைகள் - 115
- வெற்றியாளர்கள் - தென்காசி சுப்பிரமணியன் (33 கட்டுரைகள்), ஆதவன் (24 கட்டுரைகள்), பார்வதி (விரிவான கட்டுரைக்கான சிறப்புப் பரிசு)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### சூலை 2013

- பங்களித்த பயனர்கள் - 10
- தொகுக்கப்பட்ட கட்டுரைகள் - 39
- வெற்றியாளர்கள் - தென்காசி சுப்பிரமணியன் (11 கட்டுரைகள்), மணியன் (10 கட்டுரைகள் மற்றும் சிறப்புப் பரிசு)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### ஆகத்து 2013

- பங்களித்த பயனர்கள் - 7
- தொகுக்கப்பட்ட கட்டுரைகள் - 71
- வெற்றியாளர்கள் - நந்தினி கந்தசாமி (29 கட்டுரைகள்), முத்துராமன் (23 கட்டுரைகள்), பார்வதி (விரிவான கட்டுரைக்கான சிறப்புப் பரிசு)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### செப்டம்பர் 2013

- பங்களித்த பயனர்கள் - 10
- தொகுக்கப்பட்ட கட்டுரைகள் - 94
- வெற்றியாளர்கள் - முத்துராமன் (39 கட்டுரைகள்), ஜெயரத்தின மாதரசன் (25), குறும்பன் (விரிவான கட்டுரைக்கான சிறப்புப் பரிசு)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### அக்டோபர் 2013

- பங்களித்த பயனர்கள் - 11
- தொகுக்கப்பட்ட கட்டுரைகள் - 12
- வெற்றியாளர்கள் - நந்தினி கந்தசாமி (4 கட்டுரைகள்), ஹோபிநாத் (2 கட்டுரைகள்), குறும்பன் (விரிவான கட்டுரைக்கான சிறப்புப் பரிசு)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### நவம்பர் 2013

- பங்களித்த பயனர்கள் - 10
- தொகுக்கப்பட்ட கட்டுரைகள் - 68
- வெற்றியாளர்கள் - ஸ்ரீகர்சன் (29 கட்டுரைகள்), அசோக் ராஜ் (11 கட்டுரைகள்), அசோக் ராஜ் (விரிவான கட்டுரைக்கான சிறப்புப் பரிசு)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### திசம்பர் 2013

- பங்களித்த பயனர்கள் - 11
- தொகுக்கப்பட்ட கட்டுரைகள் - 82
- வெற்றியாளர்கள் - ஸ்ரீகர்சன் (28 கட்டுரைகள்), தமிழ்க்குரிசில் (23 கட்டுரைகள்), ஸ்ரீகர்சன் (விரிவான கட்டுரைக்கான சிறப்புப் பரிசு)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### சனவரி 2014

- பங்களித்த பயனர்கள் - 06
- தொகுக்கப்பட்ட கட்டுரைகள் - 35
- வெற்றியாளர்கள் - ஸ்ரீகர்சன் (13 கட்டுரைகள்), நந்தினிகந்தசாமி (9 கட்டுரைகள்), ஸ்ரீஹீரன் (9 கட்டுரைகள்) (*76800 பைட்டை எக்கட்டுரையும் அடையாததால் விரிவான கட்டுரைக்கான சிறப்புப் பரிசு இல்லை*)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### பெப்ருவரி 2014

- பங்களித்த பயனர்கள் - 05
- தொகுக்கப்பட்ட கட்டுரைகள் - 28
- வெற்றியாளர்கள் - ஸ்ரீகர்சன் (10 கட்டுரைகள்), ஆதவன் (9 கட்டுரைகள்), குறும்பன் (விரிவான கட்டுரைக்கான சிறப்புப் பரிசு)
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### மார்சு 2014

- பங்களித்த பயனர்கள் - 05
- தொகுக்கப்பட்ட கட்டுரைகள் - 9
- வெற்றியாளர்கள் - முதல் பரிசு - ஸ்ரீகர்சன் (5 கட்டுரைகள்), இரண்டாம் பரிசு - மாதவன், சரவணன் பெரியசாமி, குறும்பன், நந்தினி கந்தசாமி (தலா 1 கட்டுரை).
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### ஏப்ரல் 2014

- பங்களித்த பயனர்கள் - 05
- தொகுக்கப்பட்ட கட்டுரைகள் - 7
- வெற்றியாளர்கள் - முதல் பரிசு - ஸ்ரீஹீரன் (4 கட்டுரைகள்), இரண்டாம் பரிசு - சாரல், சரவணன் பெரியசாமி, ஸ்ரீகர்சன் (தலா 1 கட்டுரை), ஸ்ரீகர்சன் (விரிவான கட்டுரைக்கான சிறப்புப் பரிசு).
# விக்கிப்பீடியா:2013 தொடர் கட்டுரைப் போட்டி/போட்டி முடிவுகள்

## போட்டியின் முடிவுகள்

### மே 2014

- பங்களித்த பயனர்கள் - 05
- தொகுக்கப்பட்ட கட்டுரைகள் - 9
- வெற்றியாளர்கள் - முதல் பரிசு - ஸ்ரீகர்சன் (4 கட்டுரைகள்), இரண்டாம் பரிசு - சரவணன் பெரியசாமி (2 கட்டுரைகள்), ஸ்ரீகர்சன் (விரிவான கட்டுரைக்கான சிறப்புப் பரிசு).
# திண்மவாரையன்

**திண்மவாரையன்** அல்லது **ஸ்டீரேடியன்** (steradian அல்லது squared radian) என்பது ஒரு திண்மக்கோண அளவினைக் (solid angle) குறிக்கப் பயன்படும் அலகு ஆகும். அனைத்துலக முறை அலகுகளில் திண்மக் கோளத்தின் அலகு திண்மவாரையன். இவ்வலகின் குறியீடு *sr*.
# திண்மவாரையன்

### வரையறை

குறிப்பிட்ட r அலகு ஆரமுள்ள கோளத்தின் மையத்தில், A = r<sup>2</sup> பரப்பளவுள்ள அக்கோளத்தின் புறப்பரப்பின் ஒரு பகுதி ஏற்படுத்தும் கோணம் ஒரு திண்மவாரையன் ஆகும்.
# மேகக்கணிமை வழிக் கல்விமுறை

**மேகக்கணிமை வழிக் கல்விமுறை** இந்தியாவில் முதன் முதலாக தமிழ்நாட்டின் தலைநகரான சென்னையில் எம்.ஜி.ஆர். நகரில் அமைந்துள்ள அரசு உயர்நிலைப்பள்ளியில் துவங்கி வைக்கப்பட்டது.
# மேகக்கணிமை வழிக் கல்விமுறை

## மேகவழிக்கல்வி முறை

மேகவழிக்கல்வி முறை என்பது மேகக் கணிமையின் மூலம் கணிமைத் திறனை இணையம் ஊடாக பெறக்கூடிய ஒரு ஏற்பாடு ஆகும். கணிமைத் திறன் தொழில்நுட்பம் தற்போதைய காலங்களில் மனித சக்திக்கு அப்பாற்பட்டு நேரத்தையும் காலத்தையும் சுருக்கி கல்வியை மேன்மைப்படுத்தும் விதமாக அமைந்து உதவுகிறது.
# மேகக்கணிமை வழிக் கல்விமுறை

## பயன்

மேகவழி கணினியின் பயன்பாட்டு முறை தொழில் துறைக்கும், பாதுகாப்பு துறைக்கும் பல வழிகளில் பயன்பட்டு வருகிறது. இப்பயன்பாடு கல்விக்காக இந்தியாவிலேயே முதன்முறையாக தமிழகத்தில் அரசு பள்ளிகளில் வழங்கப்படுவது குறிப்பிடத்தக்கது. இதன் மூலம் அரசு பள்ளிகளின் தரம் உயரும் வாய்ப்பு உள்ளது. ஒரு ஊரில் அமைந்துள்ள பள்ளியில் நடக்கும் பாடத்தை வெகு தொலைவில் அமைந்துள்ள பள்ளியில் பயிலும் மாணவ மாணவிகளும் மேகவழிக்கணினி மூலம் அறிந்து கொள்ளலாம். இதன் மூலம் தரமான ஆசிரியர்களின் கற்பித்தல் எளிதில் அனைத்து பள்ளிகளுக்கும் அனைத்து மாணவர்களுக்கும் கிடக்கும்.
# மேகக்கணிமை வழிக் கல்விமுறை

## முதல் பயனர் பள்ளிகள்

அரசு உயர்நிலைப்பள்ளி, எம்.ஜி.ஆர். நகர், சென்னை; அரசு மகளிர் உயர்நிலைப்பள்ளி, திருபெரும்புதூர் ஆகிய இரு பள்ளிகளில் முதன் முதலாக மேகவழிக் கணினிக் கல்வி துவங்கி வைக்கப்பட்டுள்ளது.
# சிவண்

**சிவண்** என்பது வழக்கிறந்த பண்டைய தமிழ்ச்சொற்களில் ஒன்று. சங்க இலக்கியங்களில் இது கையாளப்பட்டுள்ள பாங்கையும் பொருளையும் இந்த நிரலில் காணலாம்.
# சிவண்

## நிரல்

| சொல் | சொல்லாட்சி | பொருள் |  |
| --- | --- | --- | --- |
| சிவண | சிறு கட் பன்றிப் பெருஞ் சின ஒருத்தல், சேறு ஆடு இரும் புறம் நீறொடு **சிவண**,
மணி புரை செவ் வாய் மார்பகம் **சிவண**ப், புல்லி, *பெரும! செல் இனி, அகத்து* என | சேறு படிந்து காய்ந்த பன்றி முதுகு வெண்ணீறு **போல்** காணப்பட்டது
தன் வீட்டுக்குத் திரும்பும் தலைவனின் மார்பைப் பரத்தை தன் வாயைப் **பொருத்தி** முத்தமிட்டு அழுத கண்ணினளாய் அனுப்பிவைத்தாள். |  |
| சிவணல் | பல்லவை நுதலிய அகர இறுபெயர், வற்றொடு **சிவணல்** எச்சம் இன்றே.
தம்தம் பொருள்வயின் தம்மொடு **சிவணலும்**, | 'பல' என்னும் சொல் 'வற்று' என்னும் சாரியையோடு **பொருந்துதல்** விலக்கு ஆகாது
ஆகுபெயர் அதனதன் பொருளோடு **பொருந்தி** வரும் |  |
| சிவணாது | `அம்ம என்னும் அசைச்சொல் நீட்டம், அம் முறைப்பெயரொடு **சிவணாது** ஆயினும், விளியொடு கொள்ப' தெளியுமோரே. | - தாயைக் குறிக்காமல் பொதுப்பட பிறரை விளிக்கும் 'அம்ம' என்னும் சொல் 'அம்ம' என்னும் முறைப்பெயருடன் **பொருந்தாமல்** 'அம்மா' என நீட்டத்துடனும் வரும் |  |
| சிவணி | சார்ந்து வரின் அல்லது தமக்கு இயல்பு இல எனத், தேர்ந்து வெளிப்படுத்த ஏனை மூன்றும், தம்தம் சார்பின் பிறப்பொடு **சிவணி**, ஒத்த காட்சியின் தம் இயல்பு இயலும் | சார்பெழுத்துக்களின் பிறப்பு தம் இன எழுத்துக்களின் பிறப்போடு **பொருந்தி** வரும் |  |
| சிவணிய | துடுப்பொடு **சிவணிய** களிக் கொள் வெண் சோறு | துடுப்போடு **பொருந்திக்கொண்டிருக்கும்** வெண்பொங்கல் சோறு |  |
| சிவணும் | மெய்யின் இயக்கம் அகரமொடு **சிவணும்** | மெய்யெழுத்து 'அ' எழுத்தோடு **பொருந்தி** ஒலிக்கும் | } |
# பாச்சூர் (திருச்சிராப்பள்ளி)

**பாச்சூர் ** (PACHUR ), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம் மணச்சநல்லூர் வட்டம், மண்ணச்சநல்லூர் ஊராட்சி ஒன்றியம் கோவத்தகுடி ஊராட்சியில் இருக்கும் கிராமம் ஆகும்.  
இங்கு பல இன மக்கள் வசித்து வருகிறார்கள்.  
கோவில்கள்:-  
புகழ்பெற்ற காத்தவராயன் கோயில்,
மாரியம்மன் கோவில்,
சிவன் கோவில்.  
இந்த ஊர் அரிவாள் செய்யும் தொழிலுக்கு பெயர் பெற்றது.
# இ. மகாதேவா

**தேவன் - யாழ்ப்பாணம்** (செப்டம்பர் 27, 1924 - திசம்பர் 8, 1982) என்ற பெயரில் எழுதி வந்த **இளையப்பா மகாதேவா** ஈழத்து எழுத்தாளரும், பேச்சாளரும், ஆசிரியரும் ஆவார். யாழ்ப்பாணம் இந்துக் கல்லூரியின் ஆசிரியரான இவர் புதினங்கள், நாடகங்கள், சிறுகதைகள், அறிவியல் புதினங்கள், கட்டுரைகள் எனப் பலதும் எழுதி வந்தவர்.
# இ. மகாதேவா

## இளமைக் காலமும், பணியும்

தேவன் யாழ்ப்பாணம், நாவலர் வீதியில் வாழ்ந்து வந்தவர். இலண்டன் மெட்ரிக்குலேசன் சோதனையில் சித்தியடைந்த தேவன் தனது 19வது அகவையில் உடுவில் மான்ஸ் பாடசாலையில் ஆசிரியராகப் பணியில் சேர்ந்தார். பின்னர் மகரகமை ஆசிரியப் பயிற்சிக் கலாசாலையில் சேர்ந்து ஆசிரியப் பயிற்சி பெற்று, உரும்பிராய் இந்துக் கல்லூரியில் ஆசிரியராகச் சேர்ந்தார். பயிற்சியை முடித்த பின்னர் யாழ்ப்பாணம் இந்துக் கல்லூரியில் ஆசிரியர் பணியில் சேர்ந்தார். ஒரு குடும்பத்தின் மூன்று தலைமுறைகளை வைத்து *கேட்டதும், நடந்ததும்* என்ற புதினத்தை எழுதினார். அக்காலத்தில் ஆனந்த விகடன் இதழின் ஆசிரியராக இருந்த நகைச்சுவை எழுத்தாளர் தேவனிடம் இருந்து வேறுபடுத்துவதற்காக தேவன் - யாழ்ப்பாணம் என்ற பெயரைத் தன் புனைப்பெயராக வைத்துக் கொண்டார்.
# அசோகு

**அசோகு** அல்லது **அசோகம்** அல்லது **ஆயில** (*Ashoka tree*; *Saraca asoca*) என்பது *பபசியா* குடும்பத்தைச் சேர்ந்த *கசல்பினியோடே* துணைக் குடும்பத் தாவரமாகும். இம் மரம் இந்திய துணைக் கண்டத்திலும் அதனையொட்டிய பகுதிகளிலும் உள்ள கலாச்சார பாரம்பரியத்துடன் தொடர்புபட்டது.
# அசோகு

## விளக்கம்

, West Bengal, India]]
அசோக மரம் மழை அதிகம் உள்ள காடுகளில் பெரிதும் காணப்படுகின்றன. விந்திய மலை தொடரின் தெற்கு மத்திய பகுதிகளில் (ஆந்திர, கர்நாடக, நீலகிரி, மத்திய மேற்கு தொடர்ச்சி மலை) இவைகள் பரவிக் கிடக்கின்றன.  
அழகிய தோரணம் போல கவிழ்ந்து தொங்கும் அடர்ந்த இலைகள் , இனிய நாற்றம் உடைய மலர்கள், அசோக மரத்தின் சிறப்பு அம்சங்கள். எபோழுதும் பச்சை பசேல் என்று , சிறிய அடர்த்தியான இலைகளை கொண்டவை.  
இதன் பூ பூக்கும் காலம் சுமார் (பிப்ரவரி முதல் அப்ரைல்). அசோக மலர்கள் கனமாகவும் கொத்து கொத்துதாக இருக்கும். இதன் நிறம் ஆரஞ்-மஞ்சள் , காயக்காய சிவப்பு நிறமாக மாறும்.  
இவை காட்டு மரம், அனால் அழிந்து போகும் கட்டதில் உள்ளது. தான்தோணியாக தோன்றுவது அரிதாகவே உள்ளது.அனால் தனித்து நட்ட மரங்கள் இப்பவும் மத்திய, கிழக்கு ஹிமாலய அடிவாரத்தில் ,மற்றும் மும்பை வடக்கு பகுதிகளிலும் காணப்படுகின்றன.  
சில சாதி(வகை) மரங்களே உள்ளன. ஒரு வகை, பெரிதாகவும் பரந்தும் இருக்கின்றன. இன்னொரு வகைகையான குழாய் வடிவம் கொண்ட மரங்கள் அதிகமாக இப்பொழுது சாகுபடி செய்யபடுகின்றன.
# அசோகு

## மருத்துவ குணங்கள்

ரத்தபேதி, சீதபேதி, மாதவிலக்குக் கோளாறுகள் (வெள்ளைப்படுதல், மாதவிடாயில் உண்டாகும் வயிற்றுவலி, மாத விலக்கில் அதிக ரத்தப்போக்கு), சர்க்கரை நோய், பித்த நோய்கள், இரத்த அழுத்தம், கருப்பைக் கோளாறுகள் (அடிக்கடி உண்டாகும் கருச்சிதைவு, கருப்பை பலவீனம், கருப்பையில் கட்டி, கருப்பை வீக்கம், கருப்பையில் சதை வளர்ச்சி, கரு சரியான நேரத்தில் கருப்பைக்கு வராத நிலை, சினைப்பையில் உண்டாகும் நீர்க்கட்டி, சினைப்பையையும் கருப்பையையும் இணைக்கும் பாலோப்பியன் குழாய்களில் உண்டாகும் குறைபாடுகள்), சிறுநீரக வியாதிகள், சிறுநீரகக் கல் போன்ற வியாதிகளை அசோக மரம் குணமாக்கும்.
# காத்தவராயன் கதைப்பாடல் (நூல்)

**காத்தவராயன் கதைப்பாடல்** நா. வானமாமலை அவர்களால் தொகுத்து, ஆய்வு செய்து எழுதப்பெற்ற நூலாகும். இந்த நூலில் வானமாமலை தன்னுடைய ஆய்வு குறித்த கட்டுரையையும், கதைப்பாடலையும் தொகுத்துள்ளார்.  
இந்நூலை மதுரைப் பல்கலைக்கழகம் வெளியிட்டுள்ளது. இந்நூலில் காத்தவராயன் என்பவரின் வரலாற்றை பதிவு செய்யும் நாட்டார் கதைப்பாடல் இடம்பெற்றுள்ளது.
# காத்தவராயன் கதைப்பாடல் (நூல்)

## உள்ளடக்கங்கள்

- காத்தவராயன் கதைப்பாடல்
- நன்றியுரை
- கதைப்பாடல்
- குறிப்புகள்  
காத்தவராயன் கதைப்பாடல் - இப்பகுதியில் காத்தவராயன் கதைப்பாடல் குறித்து தன்னுடைய ஆய்வினையும், கருத்தையும் வெளிப்படுத்துகிறார்.  
நன்றியுரை - மதுரைத் திட்டத்திற்கு நன்றி தெரிவித்தல்.  
கதைப்பாடல் - கதைபாடலின் தொகுப்பு  
குறிப்புகள்- கதைபாடலின் சொற்கள் சிலவற்றுக்கான பொருள், பிற பாடலுடன் ஒப்புமை, விளக்கம் ஆகியவை நிறைந்தது.
# இம்பூறல்

**இம்பூறல்** அல்லது **சாயவேர்** அல்லது **சிறுவேர்** அல்லது **இன்புறாவேர்** (*chay root* அல்லது *choy root*; *Oldenlandia umbellata*) என்பது இந்தியாவை தாயகமாகக் கொண்ட ஓர் குறை வளர்ச்சித் தாவரமாகும். இரண்டு வருடத் தாவரத்தின் வேர்த் தோலிலிருந்து சிவப்பு சயத்தை எடுக்க முடியும். முன்னர், இதன் வேர்ச் சாயம் சாயமூன்றியுடன் சேர்க்கப்பட்டு பருத்தி, கம்பளி, பட்டு ஆகியவற்றின் சிவப்பு நிற வேலைப்பாடுகளில் பாவிக்கப்பட்டது. இது மூலிகையாகவும் பயன்படுகிறது. இத்தாவரம் இந்தியாவின் கோரமண்டல் கரைகளில் வளர்கிறது.
# இம்பூறல்

## விளக்கம்

இம்பூறலானது மொட்டு அளவில் சிறு மலர்களைக் கொண்ட சின்னஞ் சிறு தாவரம் ஆகும். இது ஈட்டி வடிவச் சிறு இலைகளையும் வெள்ளை நிற மலர்களையும் கொண்டிருக்கும். இதில் குயினோன்கள் (Quinones), அலிசாரின் (Alizarin) போன்ற தாவரவேதிப் பொருட்கள் உள்ளன.
# சிக்கில் சகோதரிகள்

**சிக்கில் சகோதரிகள்** (Sikkil Sisters – Kunjumani & Neela) என்றறியப்படும் *குஞ்சுமணி*யும், *நீலா*வும், புல்லாங்குழல் கலைஞர்கள் ஆவர். இவர்கள் 1962 முதல் புல்லாங்குழல் கச்சேரிகள் நடத்தினர். இவர்களின் தந்தையும் மிருதங்க கலைஞருமான ஆழியூர் நடேச அய்யரிடமும், மாமா ஆழியூர் நாராயணசாமி ஐயரிடமும், சிக்கில் குஞ்சுமணி புல்லாங்குழல் வாசிக்கக் கற்றார். குஞ்சுமணியும் நீலாவும் அவர்களுடைய ஒன்பதாம், எட்டாம் வயதுகளில் கச்சேரிகள் நிகழ்த்தத் தொடங்கினர். குஞ்சுமணி நிகழ்ச்சிகளை தனியாக நிகழ்த்தத் தொடங்கியிருந்தாலும், பெரும்பாலான கலைநிகழ்ச்சிகளைத் தன் தங்கை நீலாவுடன் இணைந்தே நிகழ்த்தினார். இவர்கள் அனைத்திந்திய வானொலியின் முதுபெரும் கலைஞர்கள் ஆவர். பல்வேறு கலைநிகழ்ச்சிகளை நிகழ்த்தியுள்ளனர். சிக்கில் குஞ்சுமணி 2010 நவம்பர் 13 ஆம் நாள் சென்னையில் தன் 83 ஆம் வயதில் இறந்தார்.
# சிக்கில் சகோதரிகள்

## விருதுகளும் பட்டங்களும்

- கலைமாமணி - 1973 தமிழ்நாடு சங்கீத நாடக சங்கம்
- சங்கீத நாடக அகாதமி விருது - 1989
- சங்கீத சூடாமணி விருது - 1994 ஸ்ரீ கிருஷ்ண கான சபா
- சங்கீத கலாசிகாமணி விருது - 1997 தி இந்தியன் ஃபைன் ஆர்ட்ஸ் சொசைட்டி
- சங்கீத கலாநிதி - 2002
- பத்மசிறீ - 2004